open-index/open-wikipedia-markdown huggingface dataset:
Βόρεια Αράλη

Η **Λίμνη Βόρεια Αράλη** (, ) είναι το τμήμα της πρώην λίμνης Αράλης που τροφοδοτείται από τον ποταμό Συρ Ντάρια. Διασπάστηκε από τη λίμνη της Νότιας Αράλης το 1987-1988, καθώς η στάθμη του νερού έπεσε λόγω της εκτροπής των ποταμών για τη γεωργία.

Το 1925, μια μεγάλη τοποθεσία που περιείχε πολυάριθμα απολιθώματα του Ολιγόκαινου ανακαλύφθηκε κοντά στο χωριό Ακέσπε, στη βόρεια όχθη της λίμνης Αράλης.

## Ιστορικό
Η λίμνη Αράλη άρχισε να συρρικνώνεται τη δεκαετία του 1960, όταν η Σοβιετική Ένωση αποφάσισε ότι οι δύο ποταμοί που την τροφοδοτούσαν, ο Αμού Ντάρια και ο Συρ Ντάρια, θα εκτρέπονταν για την άρδευση των καλλιεργειών βαμβακιού και τροφίμων στο Καζακστάν και στο Ουζμπεκιστάν. Το 1987-1988, λόγω της επιταχυνόμενης απώλειας νερού, η λίμνη Αράλη χωρίστηκε σε βόρεια και νότια τμήματα. Το νότιο τμήμα είναι η σημερινή λίμνη Νότια Αράλη.

Μετά την διάλυση της Σοβιετικής Ένωσης, η κυβέρνηση του ανεξάρτητου Καζακστάν αποφάσισε να αποκαταστήσει τη βόρεια λίμνη που τροφοδοτούταν από τον Συρ Ντάρια. Το 2003, η λίμνη ήταν είχε βάθος 30 μ. και κάλυπτε μια περιοχή 2.550 χλμ2 (πηγή JAXA: 3.200 χλμ2) και μέχρι το 2008 είχε φτάσει σε βάθος 42 μ. και κάλυπτε μια περιοχή 3.300 χλμ2 (πηγή JAXA: 3.600 χλμ2).

Το κακοφτιαγμένο φράγμα Κοκαράλ σκόπευε να περιορίσει τη λίμνη της Βόρειας Αράλης και να σώσει την αλιεία της, απέτυχε δύο φορές, αλλά το 2005, η κυβέρνηση του Καζακστάν μπόρεσε να χρηματοδοτήσει έναν πιο ισχυρό σχεδιασμό. Έκτοτε, η στάθμη των υδάτων αυξήθηκε ταχύτερα από το αναμενόμενο και τα αποθέματα ιχθύων αυξήθηκαν. Τα σχέδια για την κατασκευή ενός δεύτερου φράγματος για περαιτέρω αύξηση της στάθμης του νερού επρόκειτο να ξεκινήσουν το 2010, αλλά μέχρι στιγμής δεν έχουν υλοποιηθεί. Υπάρχει τώρα μια συνεχής προσπάθεια στο Καζακστάν για τη διάσωση και την αναπλήρωση της λίμνης Βόρειας Αράλης. Στο πλαίσιο αυτής της προσπάθειας, ένα έργο φράγματος ολοκληρώθηκε το 2005. Το 2008, η στάθμη του νερού σε αυτή τη λίμνη είχε ανέβει κατά 12 μέτρα από το επίπεδό του το 2003. Η αλατότητα έχει μειωθεί και τα ψάρια βρίσκονται και πάλι σε επαρκή αριθμό ώστε το μερικό ψάρεμα να είναι βιώσιμο, ειδικά του σκουμπριού, που εισήχθη στο δέλτα του ποταμού Συρ Ντάρια, αν και οι προσπάθειες εισαγωγής τόνου το 2009 απέτυχαν.

## Παραπομπές


## Πηγές
* 

## Εξωτερικοί σύνδεσμοι

* FIELD TRIP TO THE ARAL SEA September 2007
* Έρημοι της Βόρειας Αράλης

Κατηγορία:Λίμνες του Καζακστάν
Κατηγορία:Αράλη
NGC 1979

Ο **[[Νέος Γενικός Κατάλογος|NGC]] 1979** είναι φακοειδής γαλαξίας στον αστερισμό Λαγωό. Απέχει περίπου 78 εκατομμύρια έτη φωτός από τον Γαλαξία μας και τον ανακάλυψε ο αστρονόμος Ουίλιαμ Χέρσελ (William Herschel) στις 20 Νοεμβρίου 1784 Το μέγεθός του είναι 1,8 x 1,8 arcmin.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Λαγωός (αστερισμός)
1979
17452
-4-14-4
NGC 1969

Το **[[Νέος Γενικός Κατάλογος|NGC]] 1969** είναι ανοικτό αστρικό σμήνος το οποίο βρίσκεται στον αστερισμό Δοράδα και ανήκει στο Μεγάλο Νέφος του Μαγγελάνου. Το ανακάλυψε ο αστρονόμος Τζέιμς Ντάνλοπ (James Dunlop) στις 24 Σεπτεμβρίου 1826 και έχει φαινόμενο μέγεθος 0,8 arcmin.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ανοικτά σμήνη
Κατηγορία:Δοράς (αστερισμός)
Κατηγορία:Μέγα Νέφος του Μαγγελάνου
1969
NGC 6204

Το **[[Νέος Γενικός Κατάλογος|NGC]] 6204** είναι ανοικτό σμήνος στον αστερισμό Βωμό. Το ανακάλυψε ο αστρονόμος Τζέιμς Ντάνλοπ (James Dunlop) στις 13 Μαΐου 1826 και απέχει 3540 έτη φωτός από τη Γη.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Ανοικτά σμήνη
Κατηγορία:Βωμός (αστερισμός)
6204
Ghostbusters II

Το ***Ghostbusters II*** είναι Αμερικανική υπερφυσική κωμική ταινία του 1989 σε σκηνοθεσία από τον Άιβαν Ράιτμαν από σενάριο των Νταν Ακρόιντ και Χάρολντ Ράμις. Είναι η συνέχεια της ταινίας *[[Ghostbusters]]* (1984) και η δεύτερη ταινία του franchise ''Ghostbusters''. Πρωταγωνιστούν οι Μπιλ Μάρεϊ, Ακρόιντ, Σιγκούρνι Γουίβερ, Ράμις, Ρικ Μοράνις, Έρνι Χάντσον, και Άνι Ποτς.

Μετά από την επιτυχία του *Ghostbusters*, η Columbia Pictures ήθελε μια συνέχεια αλλά ήταν δύσκολο να ξεπεράσει εμπόδια από τους ηθοποιούς και το συνεργείο. Όπως και στην πρώτη ταινία, ο Ακρόιντ και ο Ράμις συνεργάστηκαν για την γραφή του σεναρίου, το οποίο υπέστη πολλές αλλαγές. Τα γυρίσματα ξεκίνησαν τον Νοέμβριο του 1988 και ολοκληρώθηκαν τον Μάρτιο του 1989 στη Νέα Υόρκη και στο Λος Άντζελες.

Το *Ghostbusters II* κυκλοφόρησε στις 16 Ιουνίου του 1989. Έλαβε αρνητικά σχόλια από τους κριτικούς και εισέπραξε $215.4 εκατομμύρια παγκοσμίως, έχοντας στοιχήσει $30–40 εκατομμύρια, με αποτέλεσμα να γίνει η όγδοη ταινία του 1989 με τις μεγαλύτερες εισπράξεις. Θεωρήθηκε κριτική και εισπρακτική αποτυχία για την Columbia Pictures. Μια συνέχεια, *[[Ghostbusters: Legacy]]*, κυκλοφόρησε το 2021.

## Παραπομπές


## Εξωτερικοί σύνδεσμοι
* 

Κατηγορία:Ταινίες του 1989
Κατηγορία:Αμερικανικές κωμικές ταινίες τρόμου
Κατηγορία:Αμερικανικές υπερφυσικές ταινίες τρόμου
Κατηγορία:Ταινίες σίκουελ
Κατηγορία:Ταινίες γυρισμένες στο Λος Άντζελες
Κατηγορία:Ταινίες γυρισμένες στη Νέα Υόρκη
Κατηγορία:Ghostbusters
Κατηγορία:Ταινίες παραγωγής Columbia Pictures
Κατηγορία:Ταινίες που έγιναν κόμικς
Κατηγορία:Αμερικανικές ταινίες της δεκαετίας 1980
Κολλέγιο Κράιστ Τσερτς (Οξφόρδη)

Το κολλέγιο **Κράιστ Τσερτς** (*Christ Church*), ή **κολλέγιο του Ιησού** ή στα **' (το Ιερό ή το Σπίτι, **', του Ιησού, και ως εκ τούτου μερικές φορές γνωστό μόνον ως **Το Σπίτι**) είναι ένα από τα καταστατικά κολλέγια του Πανεπιστημίου της Οξφόρδης.

Ιδρύθηκε το 1546 από τον βασιλιά Ερρίκο Η΄ της Αγγλίας και είναι μοναδική περίπτωση κοινής ίδρυσης του Πανεπιστημίου και της Επισκοπής της Οξφόρδης. Ο ναός του κολλεγίου είναι ταυτόχρονα και ο καθεδρικός ναός της επισκοπής της Οξφόρδης, και ο αρχιμανδρίτης του καθεδρικού ναού είναι ως εκ της θέσεώς του (*ex officio*) διευθυντής του κολλεγίου.

Είναι το πλουσιότερο κολλέγιο του πανεπιστημίου και ένα από τα ισχυρότερα στον ακαδημαϊκό χώρο. Κατέχει πάντα υψηλή θέση στην κατάταξη Νόρινγκτον (*Norrington Table*) μεταξύ των κολλεγίων του πανεπιστημίου της Οξφόρδης.

Οι χώροι του περιλαμβάνουν σειρά σημαντικών αρχιτεκτονικά κτιρίων, όπως ο Πύργος Τομ, σχεδιασμένος από τον Σερ Κρίστοφερ Ρεν, την εσωτερική αυλή Τομ, την μεγαλύτερη εσωτερική αυλή κολλεγίων της Οξφόρδης, και την Μεγάλη Αίθουσα Δείπνων, η οποία ήταν η έδρα του Κοινοβουλίου της Οξφόρδης (1644-1645) που δημιούργησε ο βασιλιάς Κάρολος Α΄ της Αγγλίας στη διάρκεια του Αγγλικού Εμφυλίου Πολέμου. Τα κτίρια ενέπνευσαν αρχιτέκτονες ανά τον κόσμο και εμφανίζονται σε ταινίες όπως ο Χάρι Πότερ και η Χρυσή Πυξίδα, κάνοντας το Κράιστ Τσερτς το πιο δημοφιλές κολλέγιο της Οξφόρδης για τουρίστες, με σχεδόν μισό εκατομμύριο επισκέπτες ετησίως.*

Μεταξύ των αποφοίτων του κολλεγίου περιλαμβάνονται 13 Βρετανοί πρωθυπουργοί, από τους 30 που έχουν σπουδάσει στην Οξφόρδη, αριθμός που είναι ο μεγαλύτερος από οποιοδήποτε κολλέγιο στην [[Οξφόρδη]] ή το [[Κέιμπριτζ]], καθώς και πρώην πρωθυπουργούς του [[Πακιστάν]] και της [[Σρι Λάνκα|Κεϋλάνης]]. Άλλοι γνωστοί απόφοιτοι υπήρξαν: ο [[Εδουάρδος Ζ΄ του Ηνωμένου Βασιλείου|Βασιλιάς Εδουάρδος Ζ΄]], ο [[Γουλιέλμος Β΄ των Κάτω Χωρών|Βασιλιάς Γουλιέλμος Β΄ της Ολλανδίας]], ο [[Γουίλιαμ Πεν]], δεκαεπτά αρχιεπίσκοποι της Αγγλίας, ο συγγραφέας της *Αλίκης στη Χώρα των Θαυμάτων'' Λιούις Κάρολ, ο φιλόσοφος Τζων Λοκ, και ο επιστήμονας Ρόμπερτ Χουκ. Ο Άλμπερτ Αϊνστάιν συνδέθηκε επίσης με το κολλέγιο. Το κολλέγιο έχει δώσει το όνομά του σε πολλές πόλεις και μέρη του κόσμου.

## Τα κολλέγια του Πανεπιστημίου της Οξφόρδης

## Παραπομπές


## Εξωτερικοί σύνδεσμοι
* 

Κατηγορία:Κολλέγια του Πανεπιστημίου της Οξφόρδης
Αλλουβάμνα

Ο **Αλλουβάμνα** ήταν Βασιλιάς των Χετταίων τον 15ο αιώνα π.Χ., διαδέχθηκε τον Τεπιλίνου ως σύζυγος της θυγατέρας του, τον ίδιο διαδέχθηκε ο γιος του Χαντίλις Β΄. Ο Αλλουβάμνα ήταν πρώτος στην διαδοχή του θρόνου απέναντι στον Τεπιλίνου ως γαμπρός του, ωστόσο για κάποιον άγνωστο λόγο φαίνεται από τις ιστορικές πηγές ότι ο Τεπιλίνου απέκλεισε από τον θρόνο των Χετταίων τόσο τον ίδιο όσο και την σύζυγο του που ήταν κόρη του. Μετά τον θάνατο του Τεπελίνου και μέχρι την άνοδο του Αλλουβάμνα φαίνεται ότι υπήρξε ένας ενδιάμεσος βασιλιάς ο Ταουρβάλι. Άλλο ένα έγγραφο καταγράφει την παραχώρηση γης στον γιο και διάδοχο του Χαντίλις Β΄.

## Παραπομπές



## Πηγές

*Bin-Nun, S.R. (April 1974). "Who was Tahurwaili, the grate king?". Journal of Cuneiform Studies. v26 (2).
*Trevor Bryce, The Kingdom of the Hittites.

Κατηγορία:Βασιλείς των Χετταίων
NGC 4053

Ο **[[Νέος Γενικός Κατάλογος|NGC]] 4053** είναι φακοειδής γαλαξίας ο οποίος απέχει 330 εκατομμύρια έτη φωτός και βρίσκεται στον αστερισμό Κόμη Βερενίκης. Τον ανακάλυψε ο αστρονόμος Χάινριχ ντ' Αρέ (Heinrich d'Arrest) στις 9 Μαΐου 1864 και ανήκει στην Ομάδα γαλαξιών NGC 4065. Είναι επίσης γαλαξίας LINER.

## Παραπομπές


## Αναφορές

## Εξωτερικοί σύνδεσμοι
*

Κατηγορία:Φακοειδείς γαλαξίες
Κατηγορία:Κόμη Βερενίκης
Κατηγορία:Γαλαξίες LINER
4053
38069
7029
Κατηγορία:Ομάδα γαλαξιών NGC 4065
+03-31-024
Τεπιλίνου

Ο **Τεπιλίνου** ήταν ο τελευταίος βασιλιάς του Παλαιού Χεττίτικου βασιλείου, κυβέρνησε τους Χετταίους τον 16ο αιώνα π.Χ., σύμφωνα με την Μέση Χρονολόγηση την περίοδο 1525-1500 π.Χ. Στην αρχή της βασιλείας του η αυτοκρατορία των Χιττιτών είχε συρρικνωθεί σημαντικά σε σχέση με τις κατακτήσεις που είχαν πετύχει οι προκάτοχοι του Χατουσίλις Α΄ και Μουρσίλις Α΄. Οι υποτελείς των Αχιγιάβα Αρζάβα είχαν καταλάβει τα δυτικά την σημερινή Μικρά Ασία, οι Μιτάννι τα ανατολικά, οι Κάσκας τα βόρεια και οι Κιζουβάτνα τα νότια στην Κιλικία.
Ο Τεπιλίνου ήταν γαμπρός του βασιλιά Αμμούνα ως σύζυγος της θυγατέρας του και κουνιάδος του Ουζίγια Α΄ τον οποίο εκθρόνισε. Το όνομα του προερχόταν από τον Χιττίτικο θεό της γεωργίας Τελιπίνου. Στην διάρκεια της βασιλείας του ο Ουγίζια Α΄ και οι πέντε αδελφοί του θανατώθηκαν. Οι αντίπαλοι του δολοφόνησαν ως εκδίκηση την σύζυγο και τον γιο του. Οι δολοφόνοι καταδικάστηκαν σε θάνατο αλλά ο ίδιος για να σταματήσει την αιματοχυσία τους χάρισε την ζωή και τους έστειλε εξορία. Σε συμμαχία με τους Χουρρίτες της Κιζουβάτνα κατέκτησε μερικά εδάφη από τους Χουρρίτες του Μιτάννι. Με το τέλος της βασιλείας του ξεκίνησε ωστόσο μια σκοτεινή περίοδος για τους Χιττίτες που θα διατηρηθεί για 70 χρόνια. Ο Τεπιλίνου έμεινε ιστορικά γνωστός για το σύγγραμμα του με τον τίτλο ''"Διάταγμα του Τεπιλίνου, υμνεί την παλιά δόξα των Χετταίων και θλίβεται για την κατάσταση που βρέθηκε το βασίλειο του τα τελευταία χρόνια, την χρεώνει στις αιματοχυσίες.

## Παραπομπές



## Πηγές

*Beckman, Gary. "Telipinu" in Reallexicon der Assyriologie und Vorderasiatischen Archäologie.
*Trevor R. Bryce, The Kingdom of the Hittites

Κατηγορία:Βασιλείς των Χετταίων
NGC 4307

Ο **[[Νέος Γενικός Κατάλογος|NGC]] 4307** είναι σπειροειδής γαλαξίας ο οποίος απέχει περίπου 65 εκατομμύρια έτη φωτός και βρίσκεται στον αστερισμό Παρθένο. Τον ανακάλυψε ο αστρονόμος Κρίστιαν Πίτερς (Christian Peters) το 1881 και ανήκει στο Σμήνος γαλαξιών της Παρθένου. Πρόκειται επίσης για γαλαξία LINER.

## Υπερκαινοφανής
Στις 7 Μαρτίου 2019 παρατηρήθηκε στον γαλαξία αυτόν υπερκαινοφανής, άγνωστου τύπου, που ονομάστηκε **AT 2019bpt**.

## Έλλειψη υδρογόνου
Τα αποθέματα αέριου υδρογόνου (Η Ι) του NGC 4307 είναι περιορισμένα ενώ είναι κατατετμημένος και ο δίσκος αερίων του. Οι παρατηρήσεις αυτές υποδηλώνουν πως έχει υποστεί απογύμνωση μέσω πίεσης εμβολής (αγγλ. ram-pressure stripping).

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Παρθένος (αστερισμός)
Κατηγορία:Γαλαξίες LINER
4307
40033
Κατηγορία:Σμήνος της Παρθένου
+02-32-012a
NGC 4461

Ο **[[Νέος Γενικός Κατάλογος|NGC]] 4461** (καταγράφεται στο Νέο Γενικό Κατάλογο και ως **NGC 4443**) είναι φακοειδής γαλαξίας ο οποίος απέχει περίπου 50 εκατομμύρια έτη φωτός και βρίσκεται στον αστερισμό Παρθένο. Τον ανακάλυψε ο αστρονόμος Ουίλιαμ Χέρσελ (William Herschel) στις 12 Απριλίου 1784 και ανήκει στην «Αλυσίδα του Μαρκαριάν» που αποτελεί τμήμα του Σμήνος γαλαξιών της Παρθένου.

## Αλληλεπίδραση με τον NGC 4458
Ο NGC 4461 σχηματίζει ζεύγος με τον κοντινό γαλαξία NGC 4458, με τους δύο γαλαξίες να έχουν αλληλεπιδράσει βαρυτικά.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Παρθένος (αστερισμός)
41111
07613
4461
Κατηγορία:Σμήνος της Παρθένου
NGC 4464

Ο **[[Νέος Γενικός Κατάλογος|NGC]] 4464** είναι ελλειπτικός γαλαξίας που απέχει 70 εκατομμύρια έτη φωτός και βρίσκεται στον αστερισμό Παρθένο. Τον ανακάλυψε ο αστρονόμος Ουίλιαμ Χέρσελ (William Herschel) στις 28 Δεκεμβρίου 1785 και ανήκει στο Σμήνος γαλαξιών της Παρθένου.

## Παραπομπές


## Αναφορές

## Εξωτερικοί σύνδεσμοι
*

Κατηγορία:Ελλειπτικοί γαλαξίες
Κατηγορία:Παρθένος (αστερισμός)
4464
41148
07619
Κατηγορία:Σμήνος της Παρθένου
+01-32-078
Ghostbusters (ταινία, 2016)

Το ***Ghostbusters*** είναι Αμερικανική υπερφυσική κωμική ταινία του 2016 σε σκηνοθεσία από τον Πολ Φιγκ, ο οποίος έγραψε το σενάριο μαζί με την Κέιτι Ντίπολντ. Είναι reboot της ομώνυμης ταινίας του 1984 και η τρίτη ταινία του franchise ''Ghostbusters''. Πρωταγωνιστούν οι Μελίσα ΜακΚάρθι, Κρίστεν Γουίγκ, Κέιτ ΜακΚίνον, Λέσλι Τζόουνς, Νικ Κέισι, Άντι Γκαρσία, Σέσιλυ Στρονγκ, Τσαρλς Ντανς, Μάικλ Γουίλιαμς, Ματ Γουόλς, και Κρις Χέμσγουορθ.

Η ανάπτυξη μιας τρίτης ταινίας *Ghostbusters* ξεκίνησε μετά από την κυκλοφορία του *[[Ghostbusters II]]* το 1989. Παρόλα αυτά, επειδή ο πρωταγωνιστής Μπιλ Μάρεϊ δεν ήθελε να επιστρέψει και ο Χάρολντ Ράμις πέθανε το 2014, η Sony Pictures αποφάσισε να ξεκινήσει το franchise από την αρχή το franchise. Η ανακοίνωση του γυναικείου καστ το 2015 δίχασε το κοινό, με αποτέλεσμα η σελίδα της ταινίας στο IMDb και τα σχετικά βίντεο στο YouTube να λαμβάνουν χαμηλές βαθμολογίες πριν από την κυκλοφορία της ταινίας.

Το *Ghostbusters* έκανε πρεμιέρα στο Κινέζικο Θέατρο Γκράουμαν στο Λος Άντζελες στις 9 Ιουλίου του 2016, και κυκλοφόρησε στις Ηνωμένες Πολιτείες Αμερικής στις 15 Ιουλίου, από την Sony Pictures Releasing. Εισέπραξε $229.1 εκατομμύρια παγκοσμίως έχοντας στοιχήσει $144 εκατομμύρια, κάνοντας την ταινία εισπρακτική αποτυχία, με την Sony να χάνει $70 εκατομμύρια. Η Sony δεν συνέχισε τα σχέδιά της για μια συνέχεια, συνεχίζοντας την ιστορία των αρχικών ταινιών με το *[[Ghostbusters: Legacy]]* (2021).

## Παραπομπές


## Εξωτερικοί σύνδεσμοι
* 
* 
* 

Κατηγορία:Ταινίες του 2016
Κατηγορία:Αμερικανικές κωμικές ταινίες τρόμου
Κατηγορία:Αμερικανικές 3D ταινίες
Κατηγορία:Ταινίες παραγωγής Columbia Pictures
Κατηγορία:Ταινίες σε παραγωγή Έιμι Πασκάλ
Κατηγορία:Ταινίες με μουσική σύνθεση Θίοντορ Σαπίρο
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες γυρισμένες στην Βοστώνη
Κατηγορία:Ταινίες γυρισμένες στη Μασαχουσέτη
Κατηγορία:Ταινίες γυρισμένες στη Νέα Υόρκη
Κατηγορία:Ghostbusters
Κατηγορία:Ταινίες IMAX
Κατηγορία:Reboots ταινιών
Κατηγορία:Ταινίες 4DX
Κατηγορία:Αμερικανικές ταινίες της δεκαετίας 2010
Κατηγορία:Κωμικές ταινίες με υπερήρωες
NGC 4468

Ο **[[Νέος Γενικός Κατάλογος|NGC]] 4468** είναι νάνος ελλειπτικός γαλαξίας ο οποίος απέχει περίπου 55 εκατομμύρια έτη φωτός και βρίσκεται στον αστερισμό Κόμη Βερενίκης. Τον ανακάλυψε ο αστρονόμος Ουίλιαμ Χέρσελ (William Herschel) στις 14 Ιανουαρίου 1787 και ανήκει στο Σμήνος γαλαξιών της Παρθένου.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Κόμη Βερενίκης
Κατηγορία:Νάνοι γαλαξίες
Κατηγορία:Ελλειπτικοί γαλαξίες
4468
41171
07628
Κατηγορία:Σμήνος της Παρθένου
Δηιδάμεια (όπερα)

***Δηιδάμεια*** (HWV 42) είναι ο τίτλος μιας όπερας σε τρεις πράξεις σε σύνθεση του Γκέοργκ Φρίντριχ Χέντελ και σε ιταλικό λιμπρέτο του Πάολο Αντόνιο Ρόλι. Έκανε πρεμιέρα στις 10 Ιανουαρίου 1741 στο Lincoln's Inn Fields Theatre του Λονδίνου, σε συμπαραγωγή με τον Κόμη του Χόλντερνες, αλλά πραγματοποιήθηκαν μόνο δύο ακόμη παραστάσεις γιατί το αγγλικό κοινό είχε βαρεθεί πια την ιταλική όπερα. Το έργο αυτό είναι η τελευταία όπερα του Χαίντελ, που στη συνέχεια έστρεψε την προσοχή του στην σύνθεση ορατορίων. Η όπερα αναβίωσε τη δεκαετία του '50 και παίζεται περιστασιακά μέχρι και σήμερα.

## Ρόλοι

## Εξωτερικοί σύνδεσμοι
* 

Κατηγορία:Όπερες στην ιταλική γλώσσα
Κατηγορία:Όπερες του Γκέοργκ Φρίντριχ Χαίντελ
Επαναστατικό Μέτωπο Προλεταριακής Δράσης

Το **Επαναστατικό Μέτωπο για την Προλεταριακή Δράση** () ήταν βελγική ακροαριστερή τρομοκρατική οργάνωση.

Η οργάνωση δραστηριοποιήθηκε το 1985 και ήταν γνωστή για την βομβιστική επίθεση της Γραμματείας της Συνέλευσης του ΝΑΤΟ και του κτιρίου της AEG Telefunken. 

## Ιστορία
Το Επαναστατικό Μέτωπο για την Προλεταριακή Δράση ιδρύθηκε ως παρακλάδι των Κομμουνιστικών Μαχητικών Πυρήνων με πρωτοβουλία της Action Directe μετά από διαφωνίες με τους ηγέτες των Πυρήνων.   Αργότερα οι Πυρήνες θα έσπευδαν να αποσυνδεθούν από την οργάνωση. 

Στις 20 Απριλίου 1985, μια βόμβα πυροδοτήθηκε στο κτίριο που στεγάζει τη γραμματεία της Συνέλευσης του ΝΑΤΟ, καίγοντας το κτίριο. Το ακρωνύμιο της οργάνωσης "FRAP" ήταν βαμμένο με σπρέι στο εξωτερικό του κτιρίου. Το Επαναστατικό Μέτωπο ανέλαβε αργότερα την ευθύνη για την επίθεση μέσω ανώνυμης κλήσης στο βελγικό ραδιόφωνο.   Είκοσι ώρες αργότερα, στις 21 Απριλίου, μια άλλη βόμβα πυροδοτήθηκε στο κτίριο της AEG Telefunken στις Βρυξέλλες. Κανείς δεν τραυματίστηκε στην επίθεση, αν και η έκρηξη έσπασε πολλά παράθυρα στο κτήριο και σε ένα άλλο γειτονικό. Αν και η οργάνωση δεν ανέλαβε την ευθύνη για την επίθεση, το ακρωνύμιο της οργάνωσης βρέθηκε και πάλι βαμμένο με σπρέι, σε έναν τοίχο στον κήπο του κτιρίου. Και στις δύο επιθέσεις, οι βόμβες πυροδοτήθηκαν στα περβάζια των παραθύρων.   Ο υπόπτος για την κατασκευή της βόμβας ήταν ο Λουκ Βαν Άκερ,   ένας αντιρρησίας συνείδησης γεννημένος στο Μουσκρόν που είχε ταξιδέψει νωρίτερα στο Σουδάν σε μια ανθρωπιστική αποστολή κατά τη διάρκεια του Δεύτερου Σουδανικού Εμφυλίου Πολέμου . 

Μια επίθεση των Κομμουνιστικών Πυρήνων στην Ομοσπονδία Βελγικών Επιχειρήσεων που οδήγησε στο θάνατο δύο πυροσβέστες την 1η Μαΐου θα οδηγούσε τον Ακερ να χάσει την ψυχραμία και με τη σειρά του να αποστασιοποιηθεί από το Επαναστατικό Μέτωπο. 

Το Επαναστατικό Μέτωπο θα αναλάμβανε την ευθύνη για τη βομβιστική επίθεση στα κεντρικά γραφεία της Bayer AG στις 22 Ιουνίου , αν και η επίθεση διεξήχθη στην πραγματικότητα από μια οικοτρομοκρατική οργάνωση γνωστή ως *Peace Conquerors*.    

Τον Αύγουστο, η Σαντάλ Πατερνόστρ συνελήφθη αφού τα δακτυλικά της αποτυπώματα βρέθηκαν σε ένα διαμέρισμα στις Βρυξέλλες που χρησιμοποιούσε η ομάδα κατά τη διάρκεια μιας αστυνομικής επιδρομής το 1984,   με την υποψία της εμπλοκής της με το Επαναστατικό Μέτωπο.   Τον Ιανουάριο του 1986, ο Ακερ θα συλληφθεί με παρόμοιο τρόπο μετά από επιδρομή της αστυνομίας σε ένα κρησφύγετο.   

Η Πατερνόστρ και ο Ακερ θα εμφανιστούν ενώπιον του δικαστηρίου των Βρυξελλών στις 26 Σεπτεμβρίου 1988, μαζί με τον Πιέρ Καρέτ και άλλους συνεργάτες ακροαριστερών εξτρεμιστικών ομάδων.   Οι κατηγορούμενοι αποδέχθηκαν τη νομιμότητα της δίκης, σε αντίθεση με τους κατηγορούμενους των Κομμουνιστικών Πυρήνων που απέσυραν τους δικηγόρους τους και ξεκίνησαν απεργία πείνας. Τα δικαζόμενα μέλη του Επαναστατικού Μετώπου θα καταδικαστούν σε φυλάκιση πέντε ετών . 

## Παραπομπές

## Βιβλιογραφία

* 
* 

Κατηγορία:Τρομοκρατικές οργανώσεις
Ηλιοποροειδή

Τα **ηλιοποροειδή** (λατινική και επιστημονική ονομασία *Helioporacea*) ή **ηλιοποράρια** (*Helioporaria*), ή και **κοινοθηκάλια** (*Coenothecalia*), είναι μικρή τάξη κοραλλιών, που σχηματίζουν ογκώδεις λοβοειδείς κρυσταλλικούς ασβεστολιθικούς σκελετούς σε αποικίες κοραλλιών. Οι οργανισμοί αυτοί εμφανίσθηκαν για πρώτη φορά στη Γη κατά τη διάρκεια της Κρητιδικής περιόδου.

Το γαλάζιο κοράλλι (*Heliopora coerulea*), το μόνο υπάρχον σήμερα είδος σε όλη την οικογένεια *Helioporidae*, συναντάται συνήθως σε αβαθή νερά των τροπικών υφάλων του Ειρηνικού και του Ινδο-ειρηνικού. Δεν φέρει ακίδες και είναι το μόνο γνωστό οκτακοράλλι που παράγει ογκώδη εξωσκελετό από ινοκρυσταλλικό αραγωνίτη σε μορφή μικρών πλακιδίων (*lamellae*), παρόμοια με εκείνα των σκληρακτινίων (πετρώδη κοράλλια). Δημιουργούν μεγάλες αποικίες, που μπορεί να ξεπεράσουν σε διάμετρο το ένα μέτρο και αποτελούνται από κατακόρυφους κλάδους ή φύλλα σκελετού.

Η επιφάνεια ενός γαλάζιου κοραλλιού και άλλων ηλιοποροειδών εμφανίζεται λεία και το χρώμα της όταν ο οργανισμός είναι ζωντανός έχει μια χαρακτηριστική γκρίζα-μπεζ απόχρωση με λευκές άκρες. Ωστόσο ο όλος σκελετός έχει μέρη με ασυνήθιστο γαλάζιο χρώμα και για τον λόγο αυτόν, τουλάχιστον στην περίπτωση του *Heliopora coerulea*, συλλέγονται από τον άνθρωπο για διακοσμητικές χρήσεις. Το γαλάζιο αυτό χρώμα στον σκελετό, ο οποίος καλύπτεται με ένα στρώμα από μπεζ πολύποδες, προέρχεται από άλατα του σιδήρου. Τα γαλάζια ηλιοποροειδή μπορούν να διατηρηθούν και ζωντανά σε τροπικά ενυδρεία, ενώ οι κρυσταλλικές ίνες του σκελετού μπορούν να χρησιμοποιηθούν στην κατασκευή κοσμημάτων.

Οι πολύποδες των ηλιοποροειδών φέρουν από οκτώ χνουδωτά πλοκάμια ο καθένας και ισάριθμα διαμερίσματα στη γαστραγγειακή κοιλότητα. Στα 6 από αυτά τα διαμερίσματα υπάρχουν κινούμενα τριχίδια που ωθούν νερό μέσα στην κοιλότητα, ενώ στα άλλα δύο διαμερίσματα υπάρχουν κινούμενα τριχίδια που ωθούν το νερό προς τα έξω. Ο σκελετός σχηματίζει ένα προστατευτικό κύπελλο γύρω από τον κάθε πολύποδα.

## Ταξινομική
Η τάξη ηλιοποροειδή περιλαμβάνει μόνο δύο οικογένειες, με λιγοστά είδη, ως εξής:

* *[[Helioporidae]]* (ηλιοπορίδες), Moseley, 1876
** Γένος *[[Heliopora]]*
*** Είδος *[[Heliopora coerulea]]*
*** Είδος †*Heliopora fijiensis*
*** Είδος *Heliopora hiberniana*
* *[[Lithotelestidae]]* (λιθοτελεστίδες), Bayer & Muzik, 1977
** Γένος *[[Epiphaxum]]*
*** Είδος *Epiphaxum breve*
*** Είδος *Epiphaxum micropora*
*** Είδος *Epiphaxum septifer*
** Γένος *Nanipora*
*** Είδος *Nanipora kamurai*

## Παραπομπές


## Εξωτερικοί σύνδεσμοι
* Τα ''Helioporacea'' στα *[[Wikispecies]]*

Ηλιοποροειδη
Κατενουλίδες

Οι **κατενουλίδες** (επιστημονική-λατινική ονομασία *Catenulidae*) είναι μικρή οικογένεια σκουληκιών που ζουν στο γλυκό νερό και ανήκουν στη συνομοταξία πλατυέλμινθες.

Τα ζώα αυτά χαρακτηρίζονται από την ύπαρξη ωοειδούς εγκεφάλου, που βρίσκεται στην προστοματική περιοχή. Ο εγκέφαλος αυτός δεν εμφανίζει σαφή διάκριση σε πρόσθιο και οπίσθιο λοβό, παρά το ότι μπορεί να υπάρχει ένα στένωμα.

Σήμερα θεωρείται ότι η οικογένεια περιλαμβάνει τα εξής τρία γένη:

* *Africatenula* (αφρικατενούλη), Young,&nbsp;1976
* *Catenula* (κατενούλη), Duges, 1832
* *Dasyhormus* (δασύορμος), Marcus, 1945

## Παραπομπές


Κατενουλιδες
Κρασσόστρεο

Το **κρασσόστρεο** (λατινική και επιστημονική ονομασία *Crassostrea*) είναι γένος στρειδιών (οικογένεια οστρεΐδες), που περιλαμβάνει κάποια από τα σημαντικότερα στρείδια που χρησιμεύουν για τροφή του ανθρώπου. Ορισμένα πάντως πρώην είδη του γένους έχουν μεταταχθεί στο συγγενικό γένος *[[Magallana]]*. Εκτιμάται ότι τα κρασσόστρεα υπάρχουν στη Γη εδώ και 145,5 εκατομμύρια έτη, από το τέλος της Ιουράσιας περιόδου.

## Είδη
### Σύχρονα
Δώδεκα είδη αναγνωρίζονται σήμερα ευρύτερα στο γένος *Crassostrea*, τα εξής:

* *Crassostrea aequatorialis* (d'Orbigny 1846) – κρασσόστρεο το ισημερινό
* *[[Crassostrea angulata]]* (Lamarck 1819) – «στρείδι της Πορτογαλίας»
* *Crassostrea brasiliana* (Lamarck 1819) – κρασσόστρεο το βραζιλιανικό
* *Crassostrea chilensis* (Philippi 1845)
* *Crassostrea columbiensis* (Hanley 1846)
* *Crassostrea corteziensis* (Hertlein 1951)
* *Crassostrea cuttackensis* (Newton & Smith, 1912)
* *Crassostrea dianbaiensis* (Xia, Wu, Xiao & Yu, 2014)
* *[[Crassostrea rhizophorae]]* (Guilding 1828)
* *Crassostrea sikamea* (Amemiya 1928) – «στρείδι του Κουμαμότο»
* *[[Crassostrea tulipa]]* (Lamarck 1819) – «στρείδι των μαγγρόβιων»
* *[[Crassostrea virginica]]* (Gmelin 1791) – «ανατολικό στρείδι» ή «στρείδι του Ατλαντικού» ή «αμερικανικό στρείδι»

### Εξαφανισμένα
[thumb|Απολίθωμα του εξαφανισμένου είδους ''Crassostrea gigantissima'' (Finch, 1824) από τo [Ηώκαινο, που ανακαλύφθηκε στο Τέξας.]]

Υπάρχουν και αρκετά εξαφανισμένα προϊστορικά είδη στο γένος, τα εξής:

* †*Crassostrea alabamiensis* (Lea 1833)
* †*Crassostrea ashleyi* (Hertlein 1943), συνών. *Ostrea arnoldi*
* †*Crassostrea cahobasensis* (Pilsbry and Brown 1910)
* †*Crassostrea contracta* (Conrad 1865)
* †*Crassostrea cucullaris* (Lamarck 1819)
* †*Crassostrea cuebana* (Jung 1974)
* †*Crassostrea elegans* (Deshayes, 1832), συνών. *Cubitostrea elegans*, Deshayes 1832, ή *Crassostrea elegans*
* †*Crassostrea gigantissima* (Finch 1824) – «γιγάντιο απολιθωμένο στρείδι»
* †*Crassostrea gryphoides* (Schlotheim 1813)
* †*Crassostrea hatcheri* (Ihering 1899)
* †*Crassostrea ingens* (Zittel 1864)
* †*Crassostrea kawauchidensis* (Tamura 1977)
* †*Crassostrea patagonica* (d'Orbigny 1842), συνών. *Ostrea ferrarisi*
* †*Crassostrea raincourti* (Deshayes 1858)
* †*Crassostrea titan* (Conrad 1853), συνών. *Ostrea prior*, *O. andersoni*
* †*Crassostrea transitoria* (Hupé 1854), συνών. *Ostrea maxima*
* †*Crassostrea wyomingensis*

## Γενετική
Το γονιδίωμα του είδους *Crassostrea gigas* (του σημερινού *[[Magallana gigas]]*) έχει προσφάτως αποκωδικοποιηθεί, αποκαλύπτοντας ένα εκτεταμένο σύνολο γονιδίων που το καθιστούν ικανό να ανταπεξέρχεται στις περιβαλλοντικές πιέσεις.

## Παραπομπές

## Εξωτερικοί σύνδεσμοι
* Το γένος ''Crassostrea'' στο *[[Encyclopædia Britannica|britannica.com]]*

Κρασσοστρεο
Άμπερκρομπι

Το σκωτσέζικης προελεύσεως αγγλοσαξονικό όνομα **Άμπερκρομπι** (*Abercrombie*) ή (λιγότερο συχνά) **Άμπερκρομπυ** (*Abercromby*) μπορεί να αναφέρεται σε κάποιο από τα παρακάτω:

## Πρόσωπα (ως επώνυμο)
* Ίαν Άμπερκρομπι (1934-2012), Άγγλος ηθοποιός
* Ιουλία Άμπερκρομπι (1840-1915), Βρετανίδα ευγενής, αυλική της Βασίλισσας Βικτωρίας, και ζωγράφος
* Λασέλς Άμπερκρομπι (1881-1938), Βρετανός ποιητής και κριτικός της λογοτεχνίας
* Νιλ Άμπερκρομπι (γενν. 1938), Αμερικανός πολιτικός, πρώην Κυβερνήτης της Χαβάης
* Ντέιβιντ Αμπερκρόμπι (17ος αι.), Σκωτσέζος ιατρός και συγγραφέας
* Ντέιβιντ Τ. Άμπερκρομπι (1867-1931), Αμερικανός επιχειρηματίας
* Πάτρικ Άμπερκρομπι (1879-1957), Άγγλος πολεοδόμος
* Πάτρικ Άμπερκρομπι (1656-1716), Σκωτσέζος ιατρός και αρχαιοδίφης
* Ραλφ Αμπερκρόμπυ (1734-1801), Βρετανός στρατηγός από τη Σκωτία
* Ρόμπερτ Αμπερκρόμπι (1740-1827, Βρετανός στρατηγός και Κυβερνήτης της Βομβάης
* Τζέιμς Άμπερκρομπι (1706-1781), Βρετανός στρατηγός και πολιτικός
* Τζέιμς Άμπερκρομπι, βαρόνος Ντάνφερμλιν (1776-1858), Βρετανός πολιτικός, ο πρώτος Σκωτσέζος πρόεδρος της Βουλής των Κοινοτήτων
* Τζο Άμπερκρομπι (γενν. 1974), Βρετανός συγγραφέας φαντασίας
* Τζων Άμπερκρομπι (1780-1844), Σκωτσέζος ιατρός, συγγραφέας, φιλόσοφος και φιλάνθρωπος
* Τζων Άμπερκρομπι (1726-1806), Σκωτσέζος κηπουρός
* Τζων Άμπερκρομπι (1944-2017), Αμερικανός κιθαρίστας της τζαζ μουσικής
* Τζων Άμπερκρομπυ (1841-1924), Σκωτσέζος αρχαιολόγος
* Τζων Τζόζεφ Άμπερκρομπι (1798-1877), ταξίαρχος του Αμερικανικού Εμφύλιου Πολέμου
* Τόμας Ίαν Άμπερκρομπι (γενν. 1987), Νεοζηλανδός καλαθοσφαιριστής
* Τόμας Τζ. Άμπερκρομπι (1930-2006) Αμερικανός φωτοδημοσιογράφος του *National Geographic*

## Τοπωνύμια
* Κορυφές Άμπερκρομπι στην Ανταρκτική
* Ποταμός Άμπερκρομπι στην Αυστραλία
** Εθνικό Πάρκο του Ποταμού Άμπερκρομπι
* Άμπερκρομπι (Ντακότα), χωριό και δήμος της Βόρειας Ντακότα (ΗΠΑ)
** Φορτ Άμπερκρομπι, φρούριο κοντά στο παραπάνω χωριό
* Όρος Άμπερκρομπι, βουνό στην πολιτεία Ουάσινγκτον (ΗΠΑ)
* Άμπερκρομπι του Φάιφ, χωριό της Σκωτίας

## Διάφορα
* Κανονιοφόροι Άμπερκρομπι, κλάση πλοίων του Βρετανικού Ναυτικού (Α΄ Παγκόσμιος Πόλεμος)
* ''Abercrombie'' (F109), πλοίο του Βρετανικού Ναυτικού, όχι της παραπάνω κλάσεως (Β΄ Παγκόσμιος Πόλεμος)
* Abercrombie & Fitch, Αμερικανική εταιρεία ρούχων
Ταουρβάλι

Ο **Ταουρβάλι** ήταν Βασιλεύς των Χετταίων στις αρχές του 15ου αιώνα π.Χ. σύμφωνα με την μέση χρονολόγηση ή στα μέσα του 15ου αιώνα π.Χ. σύμφωνα με την νέα χρονολόγηση, ήταν ξάδελφος του βασιλέως Τεπιλίνου. Σύμφωνα με το Γενεαλογικό δέντρο της βασιλικής δυναστείας ήταν γιος ενός από τους αδελφούς του Αμμούνα, ήταν απόγονος απευθείας του Ζιντάντα Α΄ και με τον τρόπο αυτό διατηρήθηκε η Κληρονομικότητα. Ο Ταουρβάλι δεν καταγράφεται στους βασιλικούς καταλόγους αλλά η ύπαρξη του επιβεβαιώνεται από τις επιγραφές που βρέθηκαν στην Χαττούσα. Η βασιλεία του τοποθετείται ανάμεσα σε αυτή του Τεπιλίνου και του Ζιντάντα Β΄ αλλά η ακολουθία των βασιλέων είναι αβέβαιη, οι επιγραφές των Χετταίων τον καταγράφουν ως ξάδελφο του Τεπιλίνου. Η πιθανότερη εξήγηση είναι ότι διαδέχθηκε ο ίδιος τον Τεπιλίνου για κάποιο χρονικό διάστημα ως σφετεριστής αφού ο ίδιος είχε αποκληρώσει τον γαμπρό του Αλλουβάμνα από την διαδοχή. Ο γιος και διάδοχος του Αλλουβάρνα Χαντίλις Β΄ μετακινείται με αυτόν τον τρόπο δύο γενεές πίσω στην γραμμή διαδοχής.

## Παραπομπές



## Πηγές

*Kuhrt, Amélie (2020). The Ancient Near East: c.3000–330 BC, Volume One. Routledge. 
*S.R.Bin-Nun. Who was Tahurwaili, the great king? Journal of Cuneiform Studies.

Κατηγορία:Βασιλείς των Χετταίων
Βορειοανατολική Ασία

μικρογραφία|275x275εσ| Χάρτης με τμήματα των χωρών και των εδαφών που αποτελούν την περιοχή της Βορειοανατολικής Ασίας. Εδώ, εμφανίζεται η παράκτια Βορειοανατολική Ασία.
Η **Βορειοανατολική Ασία** είναι γεωγραφική υποπεριοχή της Ασίας. Η βορειοανατολική στεριά και τα νησιά της οριοθετούνται από τον Ειρηνικό Ωκεανό.

Ο όρος Βορειοανατολική Ασία διαδόθηκε κατά τη δεκαετία του 1930 από τον Αμερικανό ιστορικό και πολιτικό επιστήμονα, Ρόμπερτ Κέρνερ (Robert Kerner). Σύμφωνα με τον ορισμό του Κέρνερ, η «Βορειοανατολική Ασία» περιλαμβάνει το Αρχιπέλαγος της Ιαπωνίας, την Χερσόνησο της Κορέας, το Οροπέδιο της Μογγολίας, τη βορειοανατολική Κίνα και τις ορεινές περιοχές της Ρωσικής Άπω Ανατολής, που εκτείνονται από τον ποταμό Λένα στα δυτικά έως τον Ειρηνικό Ωκεανό στα ανατολικά.

## Ορισμοί
Ο ορισμός της Βορειοανατολικής Ασίας δεν είναι στατικός αλλά συχνά αλλάζει ανάλογα με το πλαίσιο στο οποίο συζητείται.

Σε κοινή χρήση, ο όρος Βορειοανατολική Ασία αναφέρεται συνήθως σε μια περιοχή που περιλαμβάνει τη Μαντζουρία (Βορειοανατολική Κίνα και Εξωτερική Μαντζουρία). Άλλες χώρες και περιοχές που αποτελούν τη Βορειοανατολική Ασία είναι η Ιαπωνία, η Μογγολία, η Βόρεια Κορέα, η Ρωσική Άπω Ανατολή και η Νότια Κορέα. Τμήματα ή ολόκληρη η βόρεια Κίνα περιλαμβάνονται επίσης συχνά στις πηγές. Το Ινστιτούτο Οικονομικών Ερευνών για τη Βορειοανατολική Ασία ορίζει την περιοχή ως Ρωσία, Μογγολία, Ιαπωνία, Κορέα και Κίνα.

Εξέχουσες πόλεις σε αυτήν την περιοχή περιλαμβάνουν τη Σεούλ, το Πουσάν, το Ίντσον, την Πιονγιάνγκ, την Οσάκα, το Τόκιο, το Κόμπε, το Κιότο, την Γιοκοχάμα, τη Χιροσίμα, το Ναγκασάκι, το Σενγιάνγκ, το Χαρμπίν, το Βλαδιβοστόκ και το Ουλαν Μπατόρ.

## Οικονομία
δεξιά|μικρογραφία| Το μεγαλύτερο εργοστάσιο κατασκευής αυτοκινήτων στον κόσμο βρίσκεται στη Νότια Κορέα.
Η Βορειοανατολική Ασία είναι μια από τις πιο σημαντικές οικονομικές περιοχές του κόσμου, αντιπροσωπεύοντας το 25,3% του παγκόσμιου ονομαστικού ΑΕΠ το 2019, το οποίο είναι ελαφρώς μεγαλύτερο από εκείνο των Ηνωμένων Πολιτειών. Είναι επίσης ένα από τα σημαντικότερα πολιτικά κέντρα και έχει σημαντική επιρροή στις διεθνείς υποθέσεις. Στα τέλη της δεκαετίας του 1990, η Βορειοανατολική Ασία είχε μερίδιο 12% της παγκόσμιας κατανάλωσης ενέργειας, με έντονη αυξητική τάση. Μέχρι το 2030, η μεγάλη οικονομική ανάπτυξη στην περιοχή αναμένεται να διπλασιάσει ή να τριπλασιάσει αυτό το μερίδιο.

## Βιογεωγραφία
Στη βιογεωγραφία, η Βορειοανατολική Ασία αναφέρεται γενικά στην περιοχή που εκτείνεται στην Ιαπωνία, την Χερσόνησο της Κορέας, τη Βορειοανατολική Κίνα και τη Ρωσική Άπω Ανατολή μεταξύ της λίμνης Βαϊκάλης στη νότια Σιβηρία και του Ειρηνικού Ωκεανού.

Η βορειοανατολική Ασία καλύπτεται κυρίως από εύκρατα δάση, τάιγκα και ευρασιατική στέπα, ενώ η τούνδρα βρίσκεται στο βόρειο τμήμα της περιοχής. Οι θερμοκρασίες του καλοκαιριού και του χειμώνα παρουσιάζουν μεγάλη αντίθεση. Είναι επίσης και ορεινή περιοχή.

## Παραπομπές


## Εξωτερικοί σύνδεσμοι

* Κέντρο Μελετών Πολιτικής Βορειοανατολικής Ασίας—Ινστιτούτο Μπρούκινγκς
* Kimura, Takeatsu - Διεθνής Συλλογή Παραδοσιακής και Λαϊκής Ιατρικής - Βορειοανατολική Ασία - UNESCO


Κατηγορία:Ανατολική Ασία
Κατηγορία:Βόρεια Ασία
Κολλέγιο Μπρέιζνοουζ (Οξφόρδη)

Το κολλέγιο **Μπρέιζνοουζ** (*Brasenose*) είναι ένα από τα καταστατικά κολλέγια του Πανεπιστημίου της Οξφόρδης. Πριν την ίδρυσή του ως κολλεγίου, το 1509, λειτούργησε ως **Μπέιζνοουζ Χωλ** από τον 13ο αιώνα.  Η βιβλιοθήκη και το παρεκκλήσιο προστέθηκαν στα μέσα του 17ου αιώνα και η νέα εσωτερική αυλή του δημιουργήθηκε στα τέλη του 19ου και στις αρχές του 20ού αιώνα.

Το όνομα Μπρέιζνοουζ (Brasenose) πιστεύεται ότι προέρχεται από ένα ορειχάλκινο (bronze) ρόπτρο της πόρτας εισόδου του κολλεγίου, το οποίο είχε σχήμα κεφαλής λεοπάρδαλης (ή λιονταριού). Το ρόπτρο είχε σχήμα μύτης (nose), αντίγραφο του οποίου κρέμεται σήμερα πάνω από το *μεγάλο τραπέζι* (high table) της κύριας αίθουσας του κολλεγίου.

Το κολέγιο συνδέθηκε με τις επαρχίες Λάνκασαϊρ (Lancashire) και Τσέσαϊρ (Cheshire), οι οποίες ήταν αντίστοιχα οι κομητείες προέλευσης των δύο ιδρυτών του κολλεγίου, του Σερ Ρίτσαρντ Σάττον (Sir Richard Sutton) και του επισκόπου του Λίνκολν, Γουίλιαμ Σμιθ (William Smyth), σύνδεσμος που διατηρήθηκε έντονα μέχρι το δεύτερο μισό του 19ου αιώνα.

thumb|left|Απεικόνιση του κολλεγίου το 1674
Κατά την ακαδημαϊκή χρονιά 2020-21 το κολλέγιο κατείχε την 4η θέση στην κατάταξη Νόρινγκτον (*Norrington Table*) μεταξύ των κολλεγίων του πανεπιστημίου της Οξφόρδης (Μία μέτρηση επίδοσης των κολλεγίων της Οξφόρδης στις προπτυχιακές εξετάσεις).

Σε μια πρόσφατη Έρευνα του *Βαρόμετρου της Οξφόρδης*, οι προπτυχιακοί φοιτητές του Μπρέιζνοουζ δήλωσαν 98% συνολική ικανοποίηση για τη θητεία τους στο κολλέγιο.  Τα τελευταία χρόνια, περί το 80% των εισακτέων από το Ηνωμένο Βασίλειο για προπτυχιακές σπουδές προέρχεται από δημόσια σχολεία.

Το Μπρέιζνοουζ φιλοξενεί έναν από τους παλαιότερους ομίλους κωπηλασίας στον κόσμο, το ''Brasenose College Boat Club''.

## Τα κολλέγια του Πανεπιστημίου της Οξφόρδης

## Παραπομπές


## Εξωτερικοί σύνδεσμοι
* 

Κατηγορία:Κολλέγια του Πανεπιστημίου της Οξφόρδης
Βαλερουά-Λοριό

Το **Βαλερουά-Λοριό** (γαλλικά: *Vallerois-Lorioz*) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.

## Παραπομπές


Κατηγορία:Κοινότητες της Ωτ-Σον
Άνταμ Ράινερ

Ο **Άνταμ Ράινερ** (1899– 4 Μαρτίου 1950) ήταν Αυστροούγγρος και είναι γνωστός ως το μόνο άτομο στην καταγεγραμμένη ιστορία που να έχει γίνει και νάνος αλλά και γίγαντας. Πιστεύεται ότι είχε ακρομεγαλία .

## Βιογραφία

### Νανισμός
Ο Άνταμ Ράινερ γεννήθηκε στο Γκρατς της Αυστροουγγαρίας (σημερινή Αυστρία), το 1899. Ως παιδί, ο Ράινερ περιγράφονταν ως πολύ μικρός, αδύνατος και αδύναμος. Το 1917, σε ηλικία 18 ετών, μετρήθηκε στα 122,55 εκατοστά. Ως εκ τούτου, του απαγορεύτηκε η είσοδος στον Αυστροουγγρικό Στρατό για να λάβει μέρος στον Πρώτο Παγκόσμιο Πόλεμο.  Μια χαρακτηριστική ιδιότητα της νάνισης είναι το ύψος (ενός ενήλικα) κάτω από 147 εκατοστά. 

### Γιγαντισμός
Αρκετά χρόνια αργότερα, πιθανότατα ως αποτέλεσμα ενός υποφυσιακού όγκου που εντοπίστηκε, ο Ράινερ είχε μια δραματική έκρηξη ανάπτυξης. Ανάμεσα στα 20 μέχρι τα 30 του, κέρδισε ύψος με μέσο ρυθμό 9,14 εκατοστά ανά έτος. Μέχρι το 1932 (σε ηλικία 33 ετών), ο Ράινερ είχε φτάσει σε ύψος 218 εκατοστών (7 πόδια 2 ίντσες). Πήγε από το μέγεθος παπουτσιών 43 (ΗΠΑ: 10) σε ηλικία 19 ετών στο μέγεθος 57,5 (ΗΠΑ: 20) μέσα σε μόλις τρία χρόνια

Δύο γιατροί εξέτασαν τον Ράινερ λεπτομερώς μεταξύ Αύγουστο του 1930 και Μάιο του 1931, οπότε και, το ύψος του ήταν 216 εκατοστά. Βρέθηκε ένα καλοήθη υποφυσιακό αδένωμα, το οποίο ευθύνεται για την τεράστια ανάπτυξη. Ο Δρ Όσκαρ Χιρς το αφαίρεσε.

Πριν από την αφαίρεση του όγκου, ο Ράινερ είχε ήδη καταστεί αδύναμος και ανίκανος να σταθεί λόγω της δυσλειτουργίας της υπόφυσης του και της ταχείας ανάπτυξης που προέκυψε. Λίγο μετά το χειρουργείο, ο Ράινερ μπήκε σε ένα «σπίτι ηλικιωμένων» όπου και διέμεινε για το υπόλοιπο της ζωής του. Όταν πέθανε στις 4 Μαρτίου 1950, σε ηλικία 51 ετών, είχε φτάσει στο τελικό ύψος των 234 εκατοστών.

## Παραπομπές


Κατηγορία:Πρόσωπα με γιγαντισμό
Κατηγορία:Ρεκόρ
Διονύσης Τεμπονέρας

Ο **Διονύσης Τεμπονέρας** (Πάτρα, 1981) είναι Έλληνας δικηγόρος, εργατολόγος και πολιτικός, στέλεχος του ΣΥΡΙΖΑ-Π.Σ.

## Βιογραφία
Γεννήθηκε το 1981 στην Πάτρα. Πατέρας του είναι ο Νίκος Τεμπονέρας, καθηγητής μαθηματικών στη δευτεροβάθμια εκπαίδευση, ο οποίος δολοφονήθηκε τον Ιανουάριο του 1991.

Αποφοίτησε από τη Φιλοσοφική Σχολή του Πανεπιστημίου Ιωαννίνων (Τμήμα Ιστορίας και Αρχαιολογίας) και έπειτα από τη Νομική Σχολή του Εθνικού και Καποδιστριακού Πανεπιστημίου Αθηνών.

Έλαβε μεταπτυχιακό δίπλωμα από τον Β΄ Ιδιωτικό Τομέα του Ε.Κ.Π.Α. (με κατεύθυνση στο Εργατικό Δίκαιο) και σήμερα είναι υποψήφιος διδάκτωρ στον Τομέα Δημοσίου Δικαίου του Ε.Κ.Π.Α.

## Επαγγελματική πορεία
Από το 2008 εργάζεται ως δικηγόρος, με εξειδίκευση στα θέματα του Εργατικού, του Δημοσίου και του Κοινωνικοασφαλιστικού Δικαίου. Επίσης, συνδράμει ομοσπονδίες και σωματεία ως νομικός παραστάτης.

Από τον Φεβρουάριο του 2015 μέχρι και τον Αύγουστο του 2015 διετέλεσε σύμβουλος του αναπληρωτή υπουργού Εργασίας και Κοινωνικών Ασφαλίσεων. Στη συνέχεια, υπηρέτησε ως σύμβουλος του Διοικητή του ΙΚΑ-ΕΤΑΜ έως και τον Δεκέμβριο του 2016, και ακολούθως ως ειδικός σύμβουλος του υποδιοικητή του ΕΤΕΑΕΠ. 

Το 2017 διετέλεσε ειδικός νομικός σύμβουλος του Υπουργού Ναυτιλίας.

## Πολιτική
Από το 2013 είναι μέλος της κεντρικής επιτροπής του ΣΥΡΙΖΑ. 

Στις 9 Μαρτίου 2018 διορίστηκε Γενικός Γραμματέας Ναυτιλίας από τον Παναγιώτη Κουρουμπλή, θέση από την οποία παραιτήθηκε στις 10 Ιουλίου 2019, λίγο μετά την εκλογή της Νέας Δημοκρατίας στην κυβέρνηση.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Έλληνες Γενικοί Γραμματείς
Κατηγορία:Πολιτικοί του ΣΥΡΙΖΑ
Αλεξάντρ Μπαγκρατιόνι

Ο **Αλεξάντρ Μπαγκρατιόνι **(ρωσικά: Александр Анатольевич Багратиони, γεννημένος στις 13 Ιουλίου 1990 στο Τερνόπιλ) είναι Ουκρανογερμανός γκρανμαίτρ σκακιού από το 2014. Εκπροσωπεί το Ισραήλ από το 2020.

Αποφοίτησε από Εθνικό Οικονομικό Πανεπιστήμιο του Τερνόπιλ το 2011. Του απονεμήθηκε ο τίτλος του Διεθνή Μάστερ το 2009. Μετακόμισε στο Ισραήλ το 2011 και κατέκτησε τον τίτλο του Διεθνή γκρανμαίτρ το 2014. Κέρδισε το πρωτάθλημα σκακιού της Ιερουσαλήμ το 2018. Ζει στη Γερμανία από το 2019. 

## Απόκτηση διεθνών τάξεων
* 2009 – Διεθνής Μάστερ 
* 2014 - Διεθνής γκρανμαίτρ

## Παραπομπές


Κατηγορία:Ουκρανοί σκακιστές
ΑΑΑ

Η συντομογραφία **ΑΑΑ** (τρία άλφα) αποτελεί σύμβολο άριστης ποιότητας. Επίσης, μπορεί να αναφέρεται σε οποιοδήποτε από τα παρακάτω:

* Αμαξοστάστιο Αγίων Αναργύρων του ΟΣΕ
* Στην Αντιαεροπορική Άμυνα
* Στην Αντικειμενική Αξία Ακινήτου
* Στην Αυτοάνοση Αιμολυτική Αναιμία
ΑΑΣ

Η συντομογιραφία **ΑΑΣ** μπορεία να αναφέρεται σε οποιοδήποτε από τα παρακάτω:

* Ανώτατο Αεροπορικό Συμβούλιο
* Αξιωματικός Απόβασης Στρατού
* Αξιωματικός Ασφαλείας Στρατεύματος
Commer

μικρογραφία|Μπροστά από ένα παλιό εμπορικό λεωφορείο
μικρογραφία|Commer QX από το 1959
Η **Commer** ήταν βρετανική μάρκα επαγγελματικών οχημάτων που ιδρύθηκε το 1905, στην αρχή ως *Commercial Car Company* και συνέχιζε να υπάρχει μέχρι το 1979.

Το 1907 η Commer παρήγαγε το πρώτο της φορτηγό στο Λούτον, και από το 1909 επίσης ένα λεωφορείο. Κατά τη διάρκεια του Πρώτου Παγκοσμίου Πολέμου η εταιρεία μεταπήδησε σε στρατιωτικά οχήματα και κατασκεύασε περισσότερα από 3,000 φορτηγά και πολεμικά οχήματα για τον Βρετανικό Στρατό μέχρι το 1919. 

Το 1926, μετά από πολλές χρεοκοπίες, η εταιρία αγοράστηκε από τη Humber. Μετά από μερικά χρόνια, και οι δύο εταιρίες έγιναν μέλη του ομίλου Rootes το 1931. Η Commer απέκτησε την εταιρεία Karrier το 1934 και έτσι και η Karrier εντάχθηκε στον Όμιλο Rootes. Στην συνέχεια, η εταιρία άνοιξε και ένα εργοστάσιο στο Ντάνστεϊμπλ και συγκέντρωσε την περισσότερη παραγωγή της εκεί. Μέσα στα χρόνια η εταιρία παρήγαγε μια πλούσια γκάμα από κάθε είδους επαγγελματικού οχήματος, από μικρά βαν μέχρι μεγάλα τριαξονικά φορτηγά. Αυτά τα μοντέλα ήταν αρκετά επιτυχής και στην Βρετανία αλλά και σε πολλές αγορές εξαγωγής. Στη συνέχεια έγινε γνωστή ως κατασκευαστής ταχυδρομικών οχημάτων με τα μικρά βαν Commer FC και το Dodge Spacevan.
αριστερά|μικρογραφία| Commer FC
Η Chrysler αγόρασε τον όμιλο Rootes τη δεκαετία του 1970. Το όνομα Commer αντικαταστάθηκε από την μάρκα Dodge. Το 1978, η Chrysler πούλησε την Ευρωπαϊκή θυγατρική της στον Όμιλο Peugeot, ο οποίος συνεργάστηκε με τη Renault Trucks για την παραγωγή για τα επαγγελματικά οχήματα και για ένα διάστημα πουλούσε τα παλιά ελαφρά-μεσαία φορτηγά Commer/Dodge ως Renault. Η παραγωγή τελικά αγοράστηκε εξολοκλήρου από την Renault και συνέχισε για μερικά χρόνια ακόμα. Το 1993 η παραγωγή τελείωσε και τα εργαλεία παραγωγής πωλήθηκαν στην Κίνα το 1994.

Σήμερα το πρώην εργοστάσιο της Commer χρησιμοποιείται για την παραγωγή κινητήρων της Renault και είναι ακόμα υπό ιδιοκτησία της.

## Παραπομπές


## Εξωτερικοί σύνδεσμοι
* 
* Τοποθεσία πόρων Rootes-Chrysler 

Κατηγορία:Βρετανικές αυτοκινητοβιομηχανίες
Κατηγορία:Μοντέλα Commer
Κατηγορία:Όμιλος Rootes
Ουζίγια Α΄

Ο **Ουζίγια Α΄** ήταν Βασιλιάς των Χετταίων για μιά πενταετία, περί το 1530-1525 π.Χ. σύμφωνα με την Μέση Χρονολόγηση ή το 1466-1461 π.Χ. σύμφωνα με την Νέα Χρονολόγηση. Σύμφωνα με το *"Διατάγμα του Τεπιλίνου"* όταν πέθανε ο ανίκανος πατέρας του Αμμούνα δολοφονήθηκαν οι Τιτίγια και Χαντίλις και με τον τρόπο αυτό διάδοχος του θρόνου έγινε ο Ουζίγια. Οι μελετητές του Διατάγματος κατέληξαν στο συμπέρασμα ότι οι δύο άντρες που καταγράφονται στο Διάταγμα ήταν μεγαλύτεροι αδελφοί του. Ο Ουγίζια Α΄ είχε επιπλέον μια αδελφή την Ισπαράγια που παντρεύτηκε τον Τεπιλίνου, ο τελευταίος τον εκθρόνισε και τον έστειλε στην εξορία. Ο Τρέβορ Ρ. Μπράις εκφράζει την άποψη ότι ο Τεπιλίνου ήταν ο πραγματικός γιος του Αμμούνα και ο Ουζίγια Α΄ ένας απλός σφετεριστής. Η άποψη αυτή εκφράζεται με την φράση για τον Τεπιλίνου *"κάθισε επιτέλους στον θρόνο του πατέρα του"*, ίσως η φράση να ήταν αλληγορική. Ο Ουγίζια Α΄ δολοφονήθηκε στην διάρκεια της βασιλείας του Τεπιλίνου υπό τις διαταγές του.

## Παραπομπές



## Πηγές

*Kuhrt, Amélie (2020). The Ancient Near East: c.3000–330 BC, Volume One. Routledge.

Κατηγορία:Βασιλείς των Χετταίων
NGC 241

Το **[[Νέος Γενικός Κατάλογος|NGC]] 241** είναι ανοικτό σμήνος στον αστερισμό Τουκάνα. Βρίσκεται στο Μικρό Νέφος του Μαγγελάνου και το ανακάλυψε ο αστρονόμος Τζων Χέρσελ (John Herschel) στις 11 Απριλίου 1834.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ανοικτά σμήνη
Κατηγορία:Τουκάνα (αστερισμός)
0241
Αμμούνα

Ο **Αμμούνα** ήταν Βασιλεύς των Χετταίων για μια 20εία, της περίοδο 1550-1530 π.Χ. σύμφωνα με την Μέση Χρονολόγηση ή την περίοδο 1486-1466 π.Χ. σύμφωνα με την Νέα Χρονολόγηση. Το βασίλειο του υπέφερε σημαντικά στην βασιλεία του και έχασε τα περισσότερα εδάφη του. Ο Αμμούνα ήταν γιος του βασιλέως Ζιντάντα Α΄ και εγγονός του Χαντίλις Α΄, ανέβηκε στον θρόνο των Χετταίων αφού δολοφόνησε τον πατέρα του. Οι πληροφορίες για την βασιλεία του προέρχονται από ένα θραύσμα, ήταν ανίκανος, δέχτηκε επαναστάσεις από όλες τις επαρχίες και προχώρησε σε εκδικητικές εκστρατείες. Πέθανε από φυσικά αίτια, διάδοχος του ήταν ο γιος του Ουζίγια Α΄, είχε και μια κόρη την Ισπαρίγια που παντρεύτηκε τον μελλοντικό βασιλιά Τεπιλίνου.

## Παραπομπές



## Πηγές

*Kuhrt, Amélie (2020). The Ancient Near East: c.3000–330 BC, Volume One. Routledge. 

Κατηγορία:Βασιλείς των Χετταίων
NGC 304

Ο **[[Νέος Γενικός Κατάλογος|NGC]] 304** είναι φακοειδής γαλαξίας ο οποίος βρίσκεται στον αστερισμό Ανδρομέδα και ανακαλύφθηκε από τον αστρονόμο Εντουάρ Στεφάν (Édouard Stephan) στις 23 Οκτωβρίου 1878.

## Υπερκαινοφανής
Στις 22 Φεβρουαρίου 2021 παρατηρήθηκε στον γαλαξία αυτόν υπερκαινοφανής τύπου Ia που ονομάστηκε **SN 2021dnn**.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Ανδρομέδα (αστερισμός)
0304
03326
00573
+04-03-018
NGC 317

Με την ονομασία **NGC 317** καταγράφεται στο Νέο Γενικό Κατάλογο ζεύγος αλληλεπιδρώντων γαλαξιών στον αστερισμό Ανδρομέδα. Πρόκειται για τον φακοειδή γαλαξία NGC 317A (ή PGC 3442) και τον σπειροειδή NGC 317B (ή PGC 3445). Τους ανακάλυψε ο αστρονόμος Λιούις Α. Σουίφτ  (Lewis A. Swift) την 1η Οκτωβρίου 1885.

## Υπερκαινοφανείς
Έχουν παρατηρηθεί δύο υπερκαινοφανείς στον NGC 317B: ο **SN 1999gl** (Τύπου&nbsp;II), και ο **SN 2014dj** (Τύπου&nbsp;Ic).

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ανδρομέδα (αστερισμός)
0317
Κατηγορία:Αλληλεπιδρώντες γαλαξίες
Κατηγορία:Σπειροειδείς γαλαξίες
03442
Ζιντάντα Α΄

Ο **Ζιντάντα Α΄** ήταν Βασιλιάς των Χετταίων για 10 χρόνια, την περίοδο 1560-1550 π.Χ. σύμφωνα με την Μέση Χρονολόγηση ή την περίοδο 1496-1486 π.Χ. σύμφωνα με την Νέα Χρονολόγηση. Το διάταγμα του μεταγενέστερου βασιλιά Τεπιλίνου εξιστορεί ότι ανέβηκε στον θρόνο των Χετταίων με την δολοφονία του προκατόχου του Χαντίλις Α΄. Ο Ζιντάντα Α΄ παντρεύτηκε μια κόρη του Χαντίλις Α΄ σε συνεργασία με τον οποίο είχαν δολοφονήσει τον προγενέστερο βασιλιά και γαμπρό του Χαντίλις Μουρσίλις Α΄. Ο Χαντίλις Α΄ ήταν ανίκανος βασιλιάς, ο Ζιντάντα τον δολοφόνησε τόσο τον ίδιο όσο και τους γιους του και τον διαδέχθηκε στον θρόνο. Ο Ζιντάντα Α΄ στάθηκε εξίσου ανίκανος, κυβέρνησε 10 χρόνια και δολοφονήθηκε και ο ίδιος από τον γιο του Αμμούνα.

## Παραπομπές



## Πηγές

*Kuhrt, Amélie (2020). The Ancient Near East: c.3000–330 BC, Volume One. Routledge.

Κατηγορία:Βασιλείς των Χετταίων
Χωροβάτης

Ο **χωροβάτης** είναι ένα οπτικό όργανο που χρησιμοποιείται στην τοπογραφία και τις κατασκευές για τη δημιουργία σημείων στο ίδιο οριζόντιο επίπεδο. Ο όρος αυτός προέρχεται από τον τρόπο λειτουργίας του, καθώς συνδυάζει τη λέξη "χώρος" που αναφέρεται στην τοποθεσία ή τον χώρο, και το ρήμα "βαίνω" που σημαίνει κινούμαι. Έτσι, ο χωροβάτης κινείται στον χώρο για να δημιουργήσει οριζόντια επίπεδα. Συνήθως περιλαμβάνει ένα οπτικό τηλεσκόπιο και ένα επίπεδο φυσαλίδας και είναι τοποθετημένο σε τρίποδο. Εφευρέθηκε από τον πολιτικό μηχανικό Ουίλιαμ Γκρέιβατ το 1832, ο χωροβάτης βελτίωσε την απόδοση των παραδοσιακών οργάνων επιπέδου. Ο χωροβάτης παρέχει την οριζόντια γραμμή σκόπευσης χάρη στην οποία υπολογίζονται οι υψομετρικές διαφορές. Στην πραγματικότητα πρόκειται για ένα τηλεσκόπιο με σταυρόνημα ή στόχαστρο, προσαρμοσμένο σε κατάλληλη βάση στήριξης έτσι ώστε να μπορεί να προσανατολίζεται σε οποιαδήποτε οριζόντια διεύθυνση. Η υψομετρική διαφορά δύο σημείων μετριέτραι με την παρακάτω διαδικασία. Στο ένα σημείο τοποθετείται η σταδία με τη βαθμονομημένη κλίμακα, ενώ στο άλλο τοποθετείται ο χωροβάτης που πρέπει να είναι εντελώς οριζόντιος. Ο χωροβάτης σκοπεύει τη σταδία. Από την ένδειξη της σταδίας που διαβάζεται στο κέντρο του χωροβάτη και το ύψος του χωροβάτη από το έδαφος, υπολογίζεται η διαφορά ύψους των δύο σημείων (χωροβάτη - σταδίας). Αν είναι γνωστό το υψόμετρα του ενός σημείου, υπολογίζεται το υψόμετρο του άλλου. Ο τοπογράφος ευθυγραμμίζει το τηλεσκόπιο με το προσωπικό που στέκεται σε ένα συγκεκριμένο σημείο και το ύψος καθορίζεται από την ευθυγράμμιση του σταυρονήματος με τις διαβαθμίσεις στην κάθετη ράβδο που κρατά το προσωπικό. Δεν πρέπει να συγχέεται με τον θεοδόλιχο που μετρά γωνίες σε κάθετο επίπεδο.

Ανάλογα με τον τρόπο που επιτυγχάνεται η οριζόντια θέση του οργάνου, οι χωροβάτες χωρίζονται σε τρία είδη: dumpy level, tilting level και αυτόματοι χωροβάτες. Οι tilting levels διαθέτουν μια βάση στήριξης με τρία πόδια που μπορούν να ρυθμιστούν σε ύψος με κοχλίες ή βίδες, ενώ διαθέτουν επίσης ένα στρογγυλό αλφάδι φυσαλίδας. Ρυθμίζοντας τα τρία πόδια, επιτυγχάνεται η οριζόντια θέση του οργάνου, με τη φυσαλίδα στο κέντρο του αλφαδιού. Το τηλεσκόπιο μπορεί να περιστραφεί έως 180 μοίρες χωρίς να αλλάξει η οριζόντια θέση, ενώ ένα δεύτερο αλφάδι φυσαλίδας επιτρέπει την τελική απόλυτα οριζόντια ευθυγράμμιση του οργάνου.

## Παραπομπές


Κατηγορία:Οπτικά όργανα
Κατηγορία:Τοπογραφικά όργανα
Άγιος Αιμιλιανός

Η ονομασία **Άγιος Αιμιλιανός** μπορεί να αναφέρεται σε οποιοδήποτε από τας παρακάτω.

## Οικισμοί
* Άγιος Αιμιλιανός Αργολίδας
* Άγιος Αιμιλιανός Χίου

## Γεωγραφικά στοιχεία

* Άγιος Αιμιλιανός, ακρωτήριο της Ρόδου